যদিও সাঁড়াশি দিয়ে কুকুর ধরার কথা স্বীকার করা হয়েছে৷ হাওড়া পুরসভার মেয়র রথীন চক্রবর্তী ও মেয়র পারিষদ স্বাস্থ্য ভাস্কর ভট্টাচার্য দু’জনেই কুকুর নির্বীজকরণের কথা স্বীকার করলেও এই ঘটনায় কোনও কুকুরের মৃত্যুর কথা মানতে চাননি৷ পিপল ফর এথিক্যাল ট্রিটমেন্ট অফ অ্যানিম্যালসের (পেটা) পূর্বাঞ্চলীয় শাখার পক্ষ থেকে বিয়াস মুখোপাধ্যায় বলেছেন , ‘সাঁড়াশি দিয়ে কুকুর ধরার কোনও আইন নেই৷ সরকারি প্রকল্পে কী করে এমন হতে পারে বুঝতে পারছি না৷ অস্ত্রোপচারের পর কুকুরের মারা যাওয়ার ঘটনাও অত্যন্ত অমানবিক৷ এমন ঘটনা বন্ধ করার জন্য আইনি পদক্ষেপ করা উচিত৷’